દાંતીવાડા તાલુકાના ભાખર નાની ગામે ફેસબુક ઉપર રોયલ ક્ષત્રિય બાપુની ઝલક લખાણ લખવાના મુદ્દે ત્રીસથી વધુ શખ્સોના ટોળાએ ઠાકોર સમાજના ત્રણ યુવકોને જાહેરમાં માફી મંગાવી હતી. આ ઘટનાને પગલે ઠાકોર સમાજમાં ભારે રોષની લાગણી પ્રસરી જવા પામી છે. દરમિયાન મંગળવારે ગુજરાત ક્ષત્રિય ઠાકોર સેના અને ઓબીસી એસસી એસટી એકતા મંચના હોદ્દેદારો અને કાર્યકરો મોટી સંખ્યામાં દાંતીવાડા પોલીસ મથકે પહોચ્યા હતા. જ્યાં રજૂઆત કરી આરોપીઓ વિરૂધ્ધ અપહરણ અને જાતિ અપમાનિત ગૂનાની કલમો ઉમેરાઇ હતી. તેમજ આ શખ્સોને સત્વરે ઝડપી લેવા માટે જણાવ્યું હતુ. જો શુક્રવાર સુધીમાં આરોપીઓ નહી પકડાય તો શનિવારે પાલનપુર ખાતે જિલ્લા પોલીસવડા અને કલેકટર કચરીનો ઘેરાવ કરવાની ચિમકી ઉચ્ચારવામાં આવી હતી..